Oleoducte Keystone

L'oleoducte Keystone es un malhun de pipelines de petròli situat en Canadà e als Estats Units, mes en servici en 2010 e apertenent a la companhiá TC Energy. S'estend del bacin sedimentari de l'Oèst canadenc en Albèrta entrò las rafinariás d'Illinois e de Tèxas,  e als pargues d'estocatge de petròli e a un centre de distribucion de pipelines a Cushing, en Oklahoma. Le pipeline venguèt celèbre quora una quatrena fasa prevista, Keystone XL, suscitèt l'oposicion de las associacions environamentalas, venent un simbòl de la batalha contre lo cambiament climatic e los combustibles fossils. En 2015, Keystone XL foguèt temporiament retardat pel president de l'epòca, Barack Obama. Lo 24 de genièr de  2017, lo president Donald Trump prenguèt de mesuras visant a permettre l'acabament del pipeline.

En 2013, las doas primièras fasas avián la capacitat de liurar entrò 590 000 barrals per jour (94 000 m3 / j) de petròli dins las rafinariás de Midwest. La fasa III a la capacitat de liurar  entrò 700 000 barrals per jour (110 000 m3 / j) a las rafinariás de Tèxas. A títol de comparason, la produccion de petròli als Estats Units èra en mejana de 9 400 000 barrals per jorn (1 490 000 m3 / j) al primièr semèstre de 2015, amb d'exportavions brutas de 500 000 barrals per jour (79 000 m3 / j) entrò julhet de 2015.

L'oleoducte Keystone XL en projècte (de còps que i a abreujat en  KXL, XL signifciant "limitat a l'exportacion") (la fasa IV) religariá los terminals de la fasa I a Hardisty, en Albèrta, e a Steele City, en Nebraska, per un itinerari pus cort e un tudèl de pus grand diamètre. Traversariá Baker, Montana, ont lo petròli brut leugièr produit per los Estats Units del bacin Williston (formacion Bakken) de Montana e de Dakota del Nòrd seriá apondut al debit de Keystone de petròli brut sintetic (syncrude) e de bitume diluït (dilbit ) de las sablas bituminosas de Canadà.
Categoria:Oleoducte